“เงินบาท” วันนี้เปิดตลาด 34.02 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.02 บ. แข็งค่าจากปิดตลาดวันศุกร์ 34.20 บ. ชี้กรอบเคลื่อนไหว 33.80 - 34.20 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 34.20 บาท/ดอลลาร์
“เงินบาท” วันนี้เปิดตลาด 34.02 บ. แข็งค่าจากปิดตลาดวันศุกร์ 34.20 บ. ชี้กรอบเคลื่อนไหว 33.80 - 34.20 บ./ดอลลาร์
20 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(20 มี.ค.66) ค่าเงินบาทเช้านี้เปิดตลาด 34.02 บาท/ดอลลาร์ แข็งค่าเมื่อเทียบกับราคาปิดตลาดเมื่อวันศุกร์ที่ระดับ 34.20 บาท/ดอลลาร์
โดยดอลลาร์อ่อนค่าลง หลังจากการเปิดเผยข้อมูลเศรษฐกิจที่อ่อนแอ โดยผลสำรวจของมหาวิทยาลัยมิชิแกนระบุว่า ดัชนีความเชื่อมั่นของผู้บริโภคสหรัฐปรับตัวลงเป็นครั้งแรกในรอบ 4 เดือน โดยร่วงลงสู่ระดับ 63.4 ในเดือนมี.ค. และต่ำกว่าตัวเลขคาดการณ์ของนักวิเคราะห์ที่ระดับ 67.0 จากระดับ 67.0 ในเดือน ก.พ.
ด้านกรอบค่าเงินบาทวันนี้ คาคว่าเคลื่อนไหวที่ ระดับ 33.80 – 34.20 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง แนะผู้ส่งออกขายเงินตราต่างประเทศที่ระดับเหนือ 34.20 บาท/ดอลลาร์